विज्ञान एवं प्रौद्योगिकी मंत्रालय
केंद्रीय मंत्री डॉ. जितेंद्र ने आगामी जी-20 शिखर सम्मेलन की साइंस-20 बैठकों की तैयारियों के लिए उच्च स्तरीय संयुक्त समीक्षा बैठक की अध्यक्षता की
भारत सरकार के प्रधान वैज्ञानिक सलाहकार डॉ. अजय कुमार सूद तथा विज्ञान तथा प्रौद्योगिकी, जैव प्रौद्योगिकी, सीएसआईआर, पृथ्वी विज्ञान, अंतरिक्ष और परमाणु ऊर्जा सहित सभी छह विज्ञान मंत्रालयों और विभागों के सचिव बैठक में शामिल हुए
डॉ जितेंद्र सिंह के कुशल नेतृत्व में कार्मिक और प्रशिक्षण विभाग  1 मार्च से 3 मार्च 2023 तक लीला होटल, गुरुग्राम, हरियाणा में आयोजित की जाने वाली पहली "भ्रष्टाचार विरोधी कार्य समूह बैठक"  की मेजबानी के लिए पूरी तरह तैयार
जी-20 साइंस बैठकों के अतिरिक्त विज्ञान पुरस्कारों की समीक्षा, विज्ञान प्रसार की समाप्ति के बाद एक नई संचार संरचना का निर्माण और संकल्प बैठकें आज के एजेंडे का हिस्सा थीं
केंद्रीय विज्ञान और प्रौद्योगिकी राज्य मंत्री  पृथ्वी विज्ञान); राज्य मंत्री ; प्रधानमंत्री कार्यलय में राज्यमंत्री, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज आगामी जी-20 शिखर सम्मेलन की साइंस-20 बैठकों की तैयारी के लिए उच्चस्तरीय संयुक्त समीक्षा बैठक की अध्यक्षता की।
बैठक में भारत सरकार के प्रधान वैज्ञानिक सलाहकार, डॉ. अजय कुमार सूद तथा विज्ञान एवं प्रौद्योगिकी, जैव प्रौद्योगिकी, सीएसआईआर, पृथ्वी विज्ञान, अंतरिक्ष और परमाणु ऊर्जा सहित सभी छह विज्ञान मंत्रालयों और विभागों के सचिव शामिल हुए।
डॉ. जितेंद्र सिंह के नेतृत्व में कार्मिक और प्रशिक्षण विभाग  1 मार्च से 3 मार्च 2023 तक लीला होटल, गुरुग्राम, हरियाणा में आयोजित होने वाली "पहली भ्रष्टाचार विरोधी कार्य समूह बैठक " की मेजबानी करने के लिए पूरी तरह से तैयार है। भारत की जी20 अध्यक्षता के रूप में इस अवधि में लगभग 40 बैठकें और साइड इवेंट्स की एक श्रृंखला होगी।
जी-20 साइंस बैठकों की तैयारियों के अतिरिक्त विज्ञान पुरस्कारों की समीक्षा, विज्ञान प्रसार के समापन के बाद नई संचार सरंचना निर्माण और संकल्प बैठकें आज के एजेंडा का हिस्सा थीं।
डॉ. जितेंद्र सिंह ने बैठक के बाद कहा कि उनके अधीन सभी छह विज्ञान मंत्रालयों और विभागों ने आगामी जी-20 शिखर सम्मेलन के लिए एजेंडा तथा आगामी जी-20 शिखर सम्मेलन के लिए सभी बंदोबस्त को अंतिम रूप दिया है। मंत्री महोदय ने विज्ञान मंत्रालयों को दिये गए प्रसंगों और विषयों का भी स्वागत किया।
डॉ. जितेंद्र सिंह ने बताया कि साइंस-20 शिखर सम्मेलन और साइड इवेंट्स के अतिरिक्त विज्ञान और प्रौद्योगिकी विभाग को सौंपा गया एक अन्य महत्वपूर्ण कार्यक्रम है रिसर्च इनोवेशन इनिशिएटिव गैदरिंग ।
साइंस-20 शिखर सम्मेलन की बैठक 21 से 22 जुलाई, 2023 तक कोयम्बटूर में होगा। इसका विषय ‘नवाचारी और सतत विकास के लिए ‘डिसरप्टिव साइंस’ होगा। उपविषय  हैं- हरित भविष्य के लिए गैर-पारंपरिक ऊर्जा, विज्ञान को समाज और संस्कृति से जोड़ना तथा समग्र स्वास्थ्य: बिमारी का इलाज और रोकथाम।
साइंस-20 के लिए बैठक का कार्यक्रम और स्थान इस प्रकार हैं- आरंभिक बैठक: पुद्दुचेरी , साइड-इवेंट 1: बांगरम द्वीप, लक्षद्वीप , साइड-इवेंट 2: अगरतला , साइड-इवेंट 3: इंदौर ।
एस-20 सचिवालय की अध्यक्षता भारतीय विज्ञान संस्थान, बेंगलुरु के डॉ. विजय पी. भटकर करेंगे। प्रोफेसर अजय के सूद तथा प्रोफेसर गौतम देसीराजू भी सचिवालय के प्रतिष्ठित सदस्य हैं।
डॉ. जितेंद्र सिंह ने कहा कि डीएसटी "समान समाज के लिए अनुसंधान और नवाचार" विषय पर अनुसंधान नवाचार पहल  का भी ध्यान रखेगा। आरआईआईजी सभा के लिए उप-विषय/विषय सतत ऊर्जा के लिए सामग्री , सतत नीली अर्थव्यवस्था  प्राप्त करने की दिशा में वैज्ञानिक चुनौतियां और अवसर, जैव-संसाधन/जैव विविधता तथा जैव-अर्थव्यवस्था  तथा ऊर्जा संक्रमण के लिए ईको इनोवेशन  हैं।
आरआईआईजी के लिए बैठकों का कार्यक्रम और स्थान इस प्रकार हैं: आरंभिक बैठक : कोलकाता , साइड-इवेंट 1: रांची , साइड-इवेंट 2: डिब्रूगढ़ और ईटानगर , साइड-इवेंट 3: शिमला , साइड-इवेंट 4: दीव  तथा आरआईआईजी शिखर सम्मेलन और अनुसंधान मंत्री की बैठक, मुंबई ।